Tana kirke

Tana kirke er en langkirke fra 1964 på Rustefjelbma i Tana kommune i Finnmark fylke.

Tana kirke ble tegnet av arkitekt Esben Poulsson og vigslet i 1964. Byggverket er i tre og har 300 plasser. Kirken har en 26 meter høy frittstående klokkestøpul, og takene er tekket med altaskifer. Altertavla er malt av Terje Grøstad.

Stedet er et velkjent turistmål. Adkomst er via fylkesvei 98 og fylkesvei 8080.

 Krigsminnesmerket «Muitu» 
Den 24. oktober 2014 ble krigsminnesmerket «Muitu» (norsk: «Erindring») avduket ved Tana kirke. Minnesmerket er laget av den samiske kunstneren Annelise Josefsen, som fikk oppdraget av Tana historielag. Det er reist til minne om den tyske okkupasjonsmaktens overgrep under 2. verdenskrig, da alle hus ble brent ned og befolkningen tvangsevakuert eller drevet på flukt, og den påfølgende frigjøringen høsten 1944.

 Referanser 

 Eksterne lenker 



Kategori:Kirker i Tana
Kategori:Kulturminner i Tana
Kategori:Norske kirker fra 1964
Kategori:Byggverk tegnet av Esben Poulsson
Kategori:Langkirker i Nord-Hålogaland bispedømme
Kategori:Kirker i Indre Finnmark prosti